വാക്സിന് നിര്മ്മാണത്തിനായി അന്താരാഷ്ട്ര പങ്കാളിത്തം തേടി ഭാരത് ബയോടെക് ന്യുഡല്ഹി: കോവിഡ് വൈറസിനെതിരെ തങ്ങള് വികസിപ്പിച്ച വാക്സിന് നിര്മിക്കാന് അന്താരാഷ്ട്ര തലത്തില് പങ്കാളികളെ തേടി ഭാരത് ബയോടെക്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ദേശീയ മാദ്ധ്യമങ്ങളാണ് ഇതുസംബന്ധിച്ച വാര്ത്ത പുറത്തുവിട്ടത്. രാജ്യത്തിനകത്തും പുറത്തും കൊവാക്സിന് വേണ്ടവര്ക്ക് അത് കൃത്യമായി ലഭ്യമാക്കുവാന് സാധിക്കുന്ന വിധത്തിലുളള നിര്മ്മാണ പങ്കാളികളെയാണ് കമ്ബനി ഇപ്പോള് തേടുന്നതെന്നാണ് വിവരം. രാജ്യത്ത് ഏറ്റവും കൂടുതല് ഉപയോഗിക്കുന്ന രണ്ടാമത്തെ കോവിഡ് വാക്സിനാണ് ഭാരത് ബയോടെക്കിന്റെ കോവാക്സിന്. എന്നാല്, ഭാരത് ബയോടെക്കിന് തങ്ങളുടെ വിതരണരംഗം ശക്തിപ്പെടുത്താന് സാധിച്ചില്ലെന്ന തരത്തിലുള്ള ആരോപണം ഉയരുന്നുണ്ട്. കേന്ദ്രസര്ക്കാര് ആവശ്യപ്പെട്ട അത്രയും വാക്സിന് വിതരണം ചെയ്യുന്നതില് കമ്ബനി പരാജയപ്പെട്ടതിന് കാരണം ഉത്പാദനം കൂട്ടാന് കഴിയാതിരുന്നതാണെന്നാണ് റിപ്പോര്ട്ട്. അതേസമയം ഭാരത് ബയോടെക്കിന്റെ ഗുജറാത്തിലെ പ്ലാന്റില് നിന്നുള്ള ആദ്യ ബാച്ച് കോവാക്സിന് ഇന്ന് പുറത്തിറക്കിയിരുന്നു. കേന്ദ്ര ആരോഗ്യ വകുപ്പ് മന്ത്രി മന്സൂഖ് മാണ്ഡവ്യയാണ് വാക്സിന് പുറത്തിറക്കിയത്. ഗുജറാത്തിലെ ഭരൂപ് ജില്ലയിലെ അങ്കലേശ്വറിലാണ് പ്ലാന്റ് സ്ഥിതി ചെയ്യുന്നത്.